ועדת הכלכלה, כנסת 25, פרוטוקול מספר 172, 2023-07-10 00:00

דוד ביטן: פותח את הישיבה בנושא בקשת דיון מחדש ודיון מחדש של חבר הכנסת דוד ביטן, בהצעת חוק הגנת הצרכן (תיקון מס' 65) (סימון תוצרת חקלאית שאינה ארוזה מראש), התשפ"ב-2022, של חבר הכנסת ינון אזולאי וקבוצת חברי כנסת

דוד ביטן:  הכנה לקריאה שנייה ושלישית

דוד ביטן:       טוב, אני רוצה להצביע על הרוויזיה

דוד ביטן:  אנחנו לא מתחילים דיון חדש, אמרתי לך

דוד ביטן:  מכבד אותך, אבל לא פותח דיון חדש לעניין

דוד ביטן:  אז קודם כל אני מבקש לקבל את הרוויזיה, על מנת שנוכל לעשות מספר תיקונים אחרי שקיבלתי מספר הערות ואני אתייחס אליהן וגם ישבתי עם מנכ"ל משרד הכלכלה, שהוא נגד החוק באופן כללי, אבל מה אני יכול לעשות? ועדת הכלכלה היא לא משרד הכלכלה, אתה יודע

דוד ביטן:  אנחנו מוסמכים לקבל החלטות גם באופן עצמאי

דוד ביטן:       מי בעד קבלת הרוויזיה? מי נגד? את נמנעת, הרכבי?     

מטי צרפתי הרכבי: אני לא בטוחה שאני משתתפת

דוד ביטן: אוקיי, לא משתתפת

דוד ביטן: הרוויזיה התקבלה     אז אני פותח את הדיון מחדש

דוד ביטן:       כפי שאמרתי, בדיון הקודם אפשרתי, הגשתי רוויזיה על מנת לאפשר גם למשרד הכלכלה וגם למשרד הבריאות, היו להם עוד כמה הערות כדי שיישבו עם היועץ המשפטי

דוד ביטן:  לא קיבלנו ממשרד הבריאות איזה שהן הערות שהיה צריך להכניס אותן חזרה

דוד ביטן:  משרד הכלכלה, ישבתי עם המנכ"ל

דוד ביטן:  הוא בעיקרון נגד החוק

דוד ביטן:  אבל הסכמתי, עוד מעט אני אגיד מה הסכמתי לשנות

דוד ביטן:  ביחס, קיבלתי כן הערה דווקא מוויקטורי דווקא, שנראתה לי סבירה וקיבלתי אותה

דוד ביטן:      המצב הוא כזה: בהתחלה עוד שקלתי אם להכניס את העניין הזה למקוון או לא מקוון

דוד ביטן:  להחריג מקוון

דוד ביטן:  בסוף החלטנו לא להחריג, אבל מה שכן לאור ההערה של ויקטורי, שיש להם בעיה במקוון, כל מה שקשור לבשר, עוף, דגים ודברים כאלה, וזה יכול לגרום לתובענות ייצוגיות

דוד ביטן:  אז קיבלתי את הטענה הזאת והחרגתי את מוצרי הבשר

דוד ביטן:  צריך להבין שבשר בהגדרה בחוק זה כולל גם עוף, גם דגים

דוד ביטן:  תכף הוא יקריא את זה, היועץ המשפטי

דוד ביטן:  ולכן החרגנו רק את הבשר בעניין הזה

מטי צרפתי הרכבי: מבחינת החלת החוק אדוני?     

דוד ביטן: לא, החלנו את הבשר באופן, רק בצורה מקוונת

מטי צרפתי הרכבי: במקוון לא יצטרך להיות ארץ המוצא?     

דוד ביטן: כן, במקוון

מטי צרפתי הרכבי: מדוע אדוני? לא הבנתי

דוד ביטן: כיוון שהטענה של ויקטורי שהם לא יכולים במקוון, בגלל שיש להם הרבה סניפים וכל סניף מוצרי בשר זה לא ממדינה אחת

דוד ביטן:  ואם למשל עשו שינוי באותו רגע, אז בסניף אין בעיה

דוד ביטן:  הם מחליפים את השלט שמים צ'ילה או אורוגוואי

דוד ביטן:  אבל לעומת זאת במקוון הם לא יכולים לדעת שבסניף מסוים שמשם הגיע הבשר

מטי צרפתי הרכבי: כל מה שנדרש זה לעשות מק"טים שונים על פי ארץ המוצא

דוד ביטן: לא, לא, הם לא יכולים לעקוב

נופר טל: אני יכולה להסביר

מטי צרפתי הרכבי: הרי בסוף במקום המילה "עוף" יהיה "עוף טורקיה", "עוף יוון"

דוד ביטן: אז מה עשינו בזה?     

מטי צרפתי הרכבי: אז ידעו, צריך לשנות

נופר טל: אבל זה לא עובד

נופר טל:  רק שנייה, אני אשמח להסביר

שלום דנינו: דוד, יש לי הערה

דוד ביטן: אני לא רוצה תביעות ייצוגיות סתם

שלום דנינו: דוד, יש לי הערה

שלום דנינו:  אם העניין שלנו בנושא הזה בעצם זה לסמן מה לא ישראל ומה ישראל, אפשר במקרים האלה - - -     

דוד ביטן: לא נכון, זו בדיוק הטענה

נופר טל: עם זה אין בעיה

נופר טל:  אם אתה רוצה שנציין יבוא או ישראל, אין בעיה

שלום דנינו: אז אפשר לעשות חו"ל

דוד ביטן: רבותיי, זה לא רק לסמן מה ישראל, מה לא

דוד ביטן:  אז אחרת מה אני צריך את החוק? אז זה גם שקיפות לצרכן מאיפה העוף

דוד ביטן:  שיכול להיות שהוא לא ירצה לקנות בשר מאורוגוואי, כן ירצה לקנות

שלום דנינו: אבל בשיטה של השגה של ויקטורי אתה בעצם מאבד גם את המעט הזה שנשאר

שלום דנינו:  כי מה אנחנו אומרים בתוצרת חקלאית?     

שלום דנינו: רגע דנינו, פירות וירקות שזה החשוב ביותר, זה נמצא

שלום דנינו:  בשר, תכף היא תסביר, היועצת המשפטית שלהם ואז אני, את הטענה הזאת קיבלתי

מטי צרפתי הרכבי: אבל לא כתוב פה בשר בלבד

דוד ביטן: לא, בשר, בתיקון

מטי צרפתי הרכבי: לא, לא, מה?     

דוד ביטן: פשוט נסביר את זה

דוד ביטן:  תסבירי להם בבקשה את העניין הזה

דוד ביטן:  טענה שנראית לי הגיונית, ללא ספק

נופר טל: נעים מאוד

נופר טל:  עו"ד נופר טל, ומי שמכיר אותי יודע שאני עוסקת ברגולציה ותובענות ייצוגיות ואני גם מגישה תובענות ייצוגיות וגם מייצגת נתבעים ולכן אני חושבת שאני די אובייקטיבית בנושא הזה

נופר טל:       צריך להבין, אנשים פה מכירים, נמצא פה מנכ"ל - - -     

מטי צרפתי הרכבי: את מייצגת עצמאית או שאת עובדת עם מישהו?     

נופר טל: אני מייצגת את ויקטורי

מטי צרפתי הרכבי: אז את לא יכולה להיות אובייקטיבית

נופר טל: אני לא אמרתי

נופר טל:  לא, אני אומרת, בעמדה

נופר טל:  אמרתי בעמדה

נופר טל:  אז אני אומרת, אני גם אזרחית במדינה

נופר טל:  ושוב, יש פה חברי כנסת שיודעים שכשלא צריך להילחם

דוד ביטן: תסבירי

נופר טל: הדבר שאני רוצה להסביר זה דבר כזה: צריך להסביר, בשר, דגים ועוף מגיעים ממדינות שונות

נופר טל:  סלמון למשל אין במדינת ישראל בכלל

נופר טל:  הוא מגיע מנורבגיה, הוא מגיע לדעתי יש גם מדרום אמריקה

נופר טל:  זאת אומרת, מגיע מכל מיני מדינות

נופר טל:  ובשר יכול להגיע בשר, צלעות בקר מצ'ילה, מאורוגוואי, מצרפת

נופר טל:  מה שקורה בסניפים אין שום בעיה, רואים את זה כשזה נכנס, מסמנים את זה בקוץ ואין בעיה

נופר טל:  מה שקורה באונליין שאם אני נופר שגרה בראשון מבצעת הזמנה באונליין, יכול להיות שההזמנה שלי תסופק מסניף, כל פעם מסניף שונה

נופר טל:  ביום מסוים שאני אבצע הזמנה היא תסופק מסניף לוד וביום אחר מסניף ראשון לציון מזרח וביום אחר בכלל מסניף בתל אביב

נופר טל:  עומס, תנועה, מלאים וכיוצא בזה

נופר טל:  מעבר לזה, אני יכולה להזמין ביום ראשון סחורה שתגיע ביום רביעי

נופר טל:  לבקש מועד אספקה יום רביעי

נופר טל:  אין שום סיכוי שיש מישהו שיכול לעקוב אחרי זה

נופר טל:       הדבר הנוסף, גברתי אמרה פה שייתנו ברקוד לכל עוף

נופר טל:  בשביל זה צריך לשנות את המשק

נופר טל:  כי צריך להבין שגם הברקודים של היצרנים, של הספקים, הם לא הברקודים של הרשתות

נופר טל:  למה? הרשת יכולה לקנות עוף

נופר טל:  זאת אומרת שעוף הברקוד שלו הוא סתם, 188

נופר טל:  אבל את העוף הזה ברשת מפרקים לברקוד אחר לגמרי, לכרעיים

נופר טל:  אין שום סיכוי שיש מי שיכול לעמוד בזה

נופר טל:  ואז הדבר היחיד שיקרה, היחיד שיקרה, הצרכן הרי בתכל'ס לא באמת יידע

נופר טל:  כי את העוף אורזים לו בסניף ומביאים לו עם מדבקה של הסניף, לא רשום מאיפה זה

נופר טל:  אבל יישבו חבר'ה, שמחפשים לתבוע ייצוגית

נופר טל:  יעשו בדיקות, ירימו טלפון לסניף, ילכו לצלם, לקבל תביעה ייצוגית

נופר טל:  תעלה המון כסף

נופר טל:  מה יקרה אז? יוקר המחיה, כל הדיונים שאנחנו מנהלים פה בוועדת הכלכלה בחצי שנה האחרונה

נופר טל:  זאת אומרת, אין פה שום ערך

נופר טל:       עכשיו, אני רוצה לומר משהו

נופר טל:  אם היה פה אורי צוק בר ממשרד הכלכלה הוא היה עד לכך

נופר טל:  ממשרד החקלאות, סליחה

נופר טל:  הוא היה עד לכך וגם כבוד השר דיכטר

נופר טל:  ביטחון תזונתי בישראל, בתור אזרחית מדינת ישראל, הוא הדבר הכי חשוב בעיניי

נופר טל:  אני חושבת שצריך להגן על החקלאות הישראלית שהייתה אור לגולה במשך הרבה שנים

נופר טל:  ואני קצת מתרגשת, כי אני מדברת מדם ליבי

נופר טל:  ואני מרגישה שהחקלאות הישראלית קצת חוטפת גם בשם יוקר המחיה או לא יוקר המחיה

נופר טל:  אבל אני לא מכירה את הבעיות שיש במשק החקלאות

נופר טל:       אני רק רוצה לומר משהו

נופר טל:  אין בעיה, ההצעה שהציעה כבוד החוק, ישראל או יבוא, מקובלת

דוד ביטן: לא, לא, לא, עם כל הכבוד

מטי צרפתי הרכבי: ולגבי החשבונית, זה יהיה כתוב בחשבונית?      

נופר טל: זה לא יכול להיות כתוב בחשבונית

דוד ביטן: ומה יהיה כתוב בחשבונית? לא הבנתי

מטי צרפתי הרכבי: מאיזה ארץ

מטי צרפתי הרכבי:  למה, מה הבעיה? הרי זה א'-ב'

שלום דנינו: דוד, איזה ערך צרכני יש אם זה מצ'ילה או מקולומביה

שלום דנינו:  בחייאת

דוד ביטן: אני רוצה שקיפות לאזרח

דוד ביטן:  החוק הזה, עם כל הכבוד, זה לא רק הגנה על חקלאות, זה גם שקיפות

דוד ביטן:  ואני רוצה שהאזרח יידע מאיפה הוא קונה

דוד ביטן:  מכיוון שיש בעיה, ובאמת, קיבלתי את הטענה של ויקטורי בעניין הזה

דוד ביטן:  אז לגבי פירות ויקרות זה לא חל

דוד ביטן:  לגבי בשר, מוצרי בשר, זה חל

דוד ביטן:  כיוון שזה מקוון ויש המון טעויות בדבר הזה, אני לא רוצה לתת גזירה שהציבור לא יכול לעמוד בה

דוד ביטן:  שיצבור כל מיני תביעות שבאמת ייקרו את המחיה

מטי צרפתי הרכבי: אתה אומר זה לבשר ולא לשאר הירקות, פירות ירקות

איתי עצמון: זה לא רשום

דוד ביטן: לא, לא, זה לא דיון

דוד ביטן:  אולי יש לכם טעות, אני לא מנהל דיון פה

איתי עצמון: זה לא רשום

מטי צרפתי הרכבי: תכף הוא יעבור על זה, איתי

מטי צרפתי הרכבי:  לא, לא, זה לא רשום, אבל תכף איתי יעבור

דוד ביטן: הכנסנו תיקון לתוצרת חקלאית במקוון, למעט בשר טרי

דוד ביטן:  זאת אומרת, בשר, אמרתי מוגדר, אתה לא היית, מוגדר גם דגים

דוד ביטן:  תכף הוא יגיד את זה

אלון שוסטר: דוד, אני רוצה רגע בקטע הזה

דוד ביטן: אני אגיד את התיקונים קודם כל, אחר כך תגיד

דוד ביטן:       בנוסף לזה, הכנסנו שהשר, באישור ועדת הכלכלה של הכנסת, רשאי להחריג מחובת סימון כאמור סוגי תוצרת חקלאית המשווקים באופן מקוון

דוד ביטן:  זה עדיין יעבור את ועדת הכלכלה

דוד ביטן:  אם נראה, אם השר יראה שיש איזה שהיא בעיה כזו או אחרת, אז כמובן שאנחנו פה כדי לעשות תיקון

דוד ביטן:  הבעיה היא יותר במקוון

דוד ביטן:       עכשיו, עלתה טענה, קיבלתי גם מכתב מהשווקים, שוק הכרמל, שוק התקווה וזה, שהם לא צריכים להיות

דוד ביטן:  אז אני לא מקבל את זה

דוד ביטן:  כמו שחנות ירקות אני דורש ממנה לכתוב, אני דורש גם מהם לעשות את זה

דוד ביטן:  וזה לא יתוקן

דוד ביטן:  כי מה שמנסים לעשות, מנסים ליצור חוק רק לסופרים

דוד ביטן:  זה לא המגמה של החוק

דוד ביטן:  זה לא רק לסופרים, עם כל הכבוד

דוד ביטן:  זה לכל החנויות, כל המעדניות, כל חניות ירקות, כל השווקים – כולם יצטרכו לסמן איזה תוצרת הם מוכרים

דוד ביטן:  עם כל הכבוד, זו לא הכוונה

שלום דנינו: ולעבוד לפי הסיסמה, מה שטוב לאירופה טוב לנו

שלום דנינו:  גם בזה

דוד ביטן: הטענה שהייתה של שר הכלכלה, וגם של המנכ"ל, שאין את זה באירופה, זה לא נכון

דוד ביטן:  יש את זה במספר מקומות

דוד ביטן:  אם אתם רוצים שדובי יתייחס לזה, הוא יתייחס לזה

נופר טל: יש דוח של ה-OECD שהסימון לא מתאים לאונליין

דוד ביטן: לא נתתי לך רשות דיבור

דוד ביטן:  לא נתתי

דוד ביטן:  קיבלתי טענה אחת שלכם, תסתפקי בזה, בסדר? זה אני יודע שהסופרים לא רוצים את החוק הזה

דוד ביטן:  זה הבנתי

דוד ביטן:  כל מה שצריכים לעשות משהו הם לא רוצים

דוד ביטן:  כל מה שצריך לגבות הם גובים יפה מאוד ומהר מאוד

דוד ביטן:  עזבו אותי כבר מהעניין הזה

דוד ביטן:       עכשיו, מה שכן, הטענה של המנכ"ל בישיבה איתי הייתה שהוא מעדיף שזה יהיה אונליין עם השחרור של הייבוא

דוד ביטן:  הוא אומר אין מספיק יבוא כדי שכבר ניתן רגולציה על העניין הזה

דוד ביטן:  זה לא נראה לי הגיוני לעשות עכשיו את זה באונליין

דוד ביטן:  כי עד שהייבוא בישראל ישתחרר לגמרי, גם לפי ההסכמים עם החקלאים וכו', זה לוקח זמן

דוד ביטן:  ואני לא אשים את החוק הזה לעוד שנתיים

דוד ביטן:  אבל כן הסכמתי לשנות את מועד התחולה, משלושה חודשים לחמישה חודשים

דוד ביטן:  ולעניין טובין המשווקים באופן מקוון שבעה חודשים

דוד ביטן:  זה איזה שהיא פשרה שהייתי מוכן ללכת עליה

דוד ביטן:       עכשיו, יש מישהו מהח"כים שרוצה להגיד משהו? ואז אנחנו נעביר את החוק ונגמר הסיפור

דוד ביטן:  ואני רוצה להעביר אותו היום, כי מבלבלים לי את המוח יותר מידי ואני רוצה לסיים את זה

אלון שוסטר: אני בעד

דוד ביטן: ולהבהיר שזו ההחלטה של הוועדה והיא לא ניתנת לשינוי

דוד ביטן:  זה הכול

אלון שוסטר: אמנם יום החקלאות נדחה, אבל צריך להעביר את החוק הזה

אלון שוסטר:  בכל מקרה, אני לא מצליח להשתכנע שבארץ ההייטק, עם האינטליגנציה המלאכותית המרובה שיש לנו

שלום דנינו: אתה רואה כמה הכנסות ירדו מהיי-טק

אלון שוסטר: אני אגיד לכם מה, קו נסיגה שברור שהוא אפשרי, זה שכשמקבל הצרכן את מה שהוא הזמין, יהיה מודבק שם מאיזה ארץ

אלון שוסטר:  זאת אומרת, מהארגז הרלוונטי יהיה כתוב מאיפה הוא הגיע

אלון שוסטר:  זה המינימום

אלון שוסטר:  כי אז בוודאי יודעים מאיפה זה בא

אלון שוסטר:  ומי שמשקר, אז משקר

דוד ביטן: אבל הוא כבר קנה

דוד ביטן:  מה הוא יעשה? יחזיר את הקופסה?     

אלון שוסטר: לא יודע

אלון שוסטר:  אני אומר, זה המינימום שבמינימום

דוד ביטן: לא, נגיד, נגיד

אלון שוסטר: אני אגיד לך למה

דוד ביטן: רגע, הוא קיבל, רגע

דוד ביטן:  הוא קיבל מצ'ילה את הבשר

אלון שוסטר: אז הוא יטעם והוא יחליט, כן, הוא יחליט אחר כך אם הוא רוצה או לא

דוד ביטן: זו דרישה בעייתית

אלון שוסטר: זה המינימום

שלום דנינו: קודם כל שיבשל

שלום דנינו:  אם זה לא טעים אז אין לו טענה

אלון שוסטר: המשימה, אנחנו לא צריכים מראש לוותר

אלון שוסטר:  המשימה צריכה להיות מסוגלים לשלוט במלאי

אלון שוסטר:  אנחנו יודעים היום איפה נמצא כל רכב וכל אדם

אלון שוסטר:  שב"כ יודע היטב, המשטרה יודעת

אלון שוסטר:  אשתי יודעת איפה אני נמצא

אלון שוסטר:  מה, לא יודעים איפה נמצא כל ארגז?     

דוד ביטן: אבל מה זה ייתן לך? נגיד, רגע

דוד ביטן:  מכיוון שהוא קונה בשר ולא כתוב מאיזה מדינה באינטרנט

דוד ביטן:  עכשיו הוא קיבל בשר שהוא לא ישראלי, בסדר? שהוא מאורגוואי

אלון שוסטר: אני אמרתי את זה כקו נסיגה

דוד ביטן: לא, לא, אבל מה זה ייתן? הוא יחזיר את הבשר? זה לא מתאים לו?      

אלון שוסטר: אני אומר ככה, בוא, דוד תראה מה שאני אומר

דוד ביטן: אתה מבין את הבעיה פה?     

אלון שוסטר: הרי היכולת לדעת היא חייבת להיות

דוד ביטן: אז בשלב הזה אני מחריג את זה לגמרי

אלון שוסטר: שנייה

דוד ביטן: בוא נראה

דוד ביטן:  תמיד אפשר לתקן

דוד ביטן:  בוא נראה מה יהיה

דוד ביטן:  מה הם יעשו, איך החוק יבוצע

דוד ביטן:  ונראה מה יהיה

אלון שוסטר: אני אבל רוצה לחדד

אלון שוסטר:  כשהם יבואו הנה, נקרא לזה ככה, בסדר? כדי לא לעכב

אלון שוסטר:  כשהם יבואו הנה יצטרכו להסביר היטב היטב איך עם יכולות החישוב והשליטה, יושב הראש

דוד ביטן: אני שומע

אלון שוסטר: איך עם יכולות החישוב והשליטה על כל ארגז שיש היום, היכולת התיאורית קיימת בוודאי

אלון שוסטר:  אי אפשר לומר שביום מסוים שהלקוח או הלקוחה ביקש שהסחורה תגיע אליו, אי אפשר להתחייב שזה יגיע ממקום מסוים, מארץ מסוימת שקיימת במלאי

אלון שוסטר:  זה בעיניי בלתי נתפס שאין יכולת לוגיסטית לנהל את המערך הזה

דוד ביטן: אבל מכיוון שאני לא יכול כרגע להיכנס לזה, אז אני מעדיף להעביר את החוק ככה, עם ההחרגה של העניין הזה

שלום דנינו: הוועדה מברכת את שר התיירות בכניסתו

דוד ביטן: שלום כבוד השר

אמנון מרחב: בוקר טוב לכולם

אמנון מרחב:  אני אבקש לומר, ברשותכם, כמה דברים

דוד ביטן: לא הרבה דברים

אמנון מרחב: קודם כל, אני מודה גם ליו"ר שגם האזין לנו בקשב רב

אמנון מרחב:  ובכל זאת היה לי חשוב לבוא ולהגיד פה את הדברים, גם לחברי הכנסת וגם למען הציבור

אמנון מרחב:  אני רוצה להגיד דיסקליימר

אמנון מרחב:  אני קונה תוצרת חקלאית רק של ישראל, רק תוצרת ישראל, ישירות מהחקלאי

אמנון מרחב:  אנחנו לא קונים בסופר

אמנון מרחב:  משפחתי קונה רק מהחקלאי

אמנון מרחב:  אני גם משפטן ולימדו אותי בפקולטה שכשאתה מחוקק חוק אתה צריך להבין מה אתה רוצה לפתור, מה הבעיה שאתה רוצה לפתור והאם החוק פותר אותה

אמנון מרחב:  והאם הוא בר אכיפה, האם אתה לא מייצר אות מתה בספר החוקים

אמנון מרחב:      לדעתי בחוק הזה, אדוני היו"ר וחברי הכנסת, אין לא היגיון ולא אפשרות אכיפה

אמנון מרחב:  כי מה אתם אומרים? הבעיה שהחוק מנסה לפתור או שאתם מנסים לפתור בחוק הזה הוא שהציבור יידע שהוא קונה תוצרת הארץ כי יש לציבור העדפה לתוצרת הארץ

רם בן ברק: לא נכון

אמנון מרחב: רק שנייה

רם בן ברק: לא נכון

רם בן ברק:  לא, אבל זה לא נכון

אמנון מרחב: דקה, דקה

רם בן ברק: אבל זה לא נכון

רם בן ברק:  אנחנו רוצים שהציבור יידע מאיפה הוא קונה

רם בן ברק:  יכול להיות שהוא אוהב רק תוצרת צרפתית, שייקנה רק תוצרת צרפתית

רם בן ברק:  מה זה קשור?     

אמנון מרחב: רגע, שנייה

אמנון מרחב:  דקה רגע

אמנון מרחב:  דקה

דוד ביטן: החוק יש לו שתי מטרות: שקיפות, זו מטרה

דוד ביטן:  וגם שיידע שהוא קונה תוצרת הארץ

אמנון מרחב: אז תראו, קודם כל, אפשר לחוקק, להטביע אותנו בחוקים על כל דבר

אמנון מרחב:  כי הציבור רוצה לדעת

רם בן ברק: אתה רוצה לדעת אם החליפה שלך נתפרה בסין או נתפרה באיטליה

רם בן ברק:  נכון?     

אמנון מרחב: חבר הכנסת בן ברק

רם בן ברק: נכון? אתה רוצה לדעת

רם בן ברק:  פעם אתה מעדיף את זה, פעם אתה מעדיף את זה

רם בן ברק:  אותו דבר בירקות

אמנון מרחב: אני מאוד מכבד אותך

אמנון מרחב:  אני לא יכול להתווכח איתך, אין לי כוונה להתווכח

רם בן ברק: לא להתווכח, אני מעמיד אותך על טעותך

אמנון מרחב: בסדר, אתה עוד לא שמעת את הדברים שלי, אז אתה כבר מעמיד אותי על טעותי

דוד ביטן: בן ברק, תן לו לסיים

אמנון מרחב: תן לי לסיים

אמנון מרחב:  אחר כך תעמיד אותי על כל הטעויות

אמנון מרחב:  תודה רבה

אמנון מרחב:  אפשר לטבוע פה בחוקים

אמנון מרחב:  אבל נדמה לי שהכנסת, שני הצדדים, מבינים שיש לכולנו אתגר מאוד מאוד גדול פה וזה להוריד את יוקר המחיה

אמנון מרחב:  ולהוריד את יוקר המחיה צריך לעשות בכמה דרכים, שאחת מהן זה לפתוח את מדינת ישראל לייבוא

אמנון מרחב:  הייבוא תוצרת חקלאית היום עומד במדינת ישראל, אני כבר מגיע לפואנטה

אמנון מרחב:  על 5%

אמנון מרחב:  בעוד שב-OECD הממוצע של הייבוא של תוצרת חקלאית הוא 45%

אמנון מרחב:  עכשיו, מה שאנחנו יוזמים זה חוק יבוא חופשי לישראל

אמנון מרחב:  שיאמץ את מה שטוב באירופה שיהיה טוב לישראל ויסיר את כל החסמים הרגולטוריים על יבוא

אמנון מרחב:  כי היום בלתי ניתן להכניס תוצרת חקלאית מחו"ל

אמנון מרחב:  ואז לשקיפות, אדוני היו"ר, וחברי הכנסת שמנסים להכניס, יהיה ערך אמיתי

אמנון מרחב:  כי אז באמת אם לציבור חשוב לדעת, כשיהיו פה 40% ו-50% יבוא של תוצרת חקלאית, אז יהיה אפקטיביות לחוק הזה

אמנון מרחב:       דבר שני, אין מי שיאכוף את החוק הזה

אמנון מרחב:  אני מודיע כאן כמנכ"ל משרד הכלכלה

אמנון מרחב:  אין לי פקחים לשלוח לשווקים ולסופרים, לאכוף את החוק הזה

אמנון מרחב:  ונניח שאני אשלח פקחים, את המעט שיש לי, בודדים

אמנון מרחב:  ונניח ואני אשלח אותם

אמנון מרחב:  אני מודיע לכם שכשהוא ייכנס למחנה יהודה או לקמעונאי, לסופר גדול, ויראה שלט שכתוב שהתוצרת היא מצ'ילה או מטורקיה או מחבל לכיש, אין לו שום יכולת לבדוק אם זה נכון או לא נכון

אמנון מרחב:  אין לו שום יכולת

שלום דנינו: למה לא? הוא מחזיק חשבונית ותעודת משלוח

אמנון מרחב: הוא מחזיק חשבונית, אבל משוק סיטונאי

אמנון מרחב:  אין שום תעודת certificate of origin

אמנון מרחב:  אין דבר כזה

אמנון מרחב:  זה חוק שיהיה אות מתה, זה ברכה לבטלה

אמנון מרחב:  בצורה הזאת שבה הוא מחוקק

דוד ביטן: מה הבעיה? אז אין לך בעיה עם החוק

מטי צרפתי הרכבי: אתה אומר שמשרד ממשלתי לא יכבד חוק של ממשלת, שכנסת ישראל מחוקקת

אמנון מרחב: לא, זה לא מה שאמרתי

אמנון מרחב:  זה לא מה שאמרתי, גברתי

מטי צרפתי הרכבי: כי אתה לא תוכל לעמוד בחוק

מטי צרפתי הרכבי:  תציע הצעה

אמנון מרחב: זה לא מה שאמרתי

אמנון מרחב:  לא מה שאמרתי

מטי צרפתי הרכבי: תציע הצעה איך אתם מכבדים את החוק

אמנון מרחב: לא מה שאמרתי

אמנון מרחב:  אמרתי, וזו גם חובתי להגיד לכם שהאות הזאת תהיה אות מתה, משום שאי אפשר להציף את השווקים ואת הסופרים בפקחים

אמנון מרחב:  אין לנו את האפשרות הזאת, פעם אחת

אמנון מרחב:  פעם שנייה, גם מי שיגיעו אליו הפקחים הוא לא, אין, אין certificate of origin במדינת ישראל בשוק

אמנון מרחב:  ולכן זה לא בר אכיפה

אמנון מרחב:  וכשאתם מחברים את שני הדברים האלה עם הסיכון או החשיפה הגבוהה לענישה שתוטל על העסקים הקטנים והבינוניים, על הירקן במחנה יהודה או על הירקן בפריפריה, של 25,000 שקלים, זאת העלות האמיתית

אמנון מרחב:       לכן, תראו

אמנון מרחב:  כלכלה - - -     

שלום דנינו: אמנון, אני פגשתי את הפקחים שלך בחנויות ירקות קטנות, מטילים קנסות על זה שאין מחיר

אמנון מרחב: גם את זה אנחנו בתמיכתו של יו"ר, אנחנו נבטל את זה

אמנון מרחב:  כי זה חסר תוחלת גם זה

אמנון מרחב:  אבל לכן, אדוני, מה שאנחנו מציעים

קריאה: מה, גם מחיר?     

אמנון מרחב: תנו לחוק של מה שטוב באירופה טוב בישראל לעבור

אמנון מרחב:  ואנחנו צריכים לזה שנה

אמנון מרחב:  בתום השנה הזאת, בתום השנה הזאת, כשיוסרו כל החסמים על יבוא, כולל של תוצרת חקלאית, אז כשיהיה פה ריבוי של תוצרת מיובאת מכל העולם יהיה טעם בחקיקה הזאת

מטי צרפתי הרכבי: אבל גם אז אתה לא מסוגל להגיע לפקחים

מטי צרפתי הרכבי:  גם אז אין לך פקחים

דוד ביטן: רגע, חברי הכנסת

אמנון מרחב: לא, כי אז, אני אסביר לכם רק דבר אחד

דוד ביטן: אתה חייב לסיים

אמנון מרחב: לא, כי חברת הכנסת שאלה אותי

דוד ביטן: לא, לא, אני לא מתחיל ויכוח

אמנון מרחב: לגבי הפקחים

דוד ביטן: לא מתחיל ויכוח

אמנון מרחב: רק לגבי החקלאים

דוד ביטן: זה לא בעיה שלי, זו בעיה שלך כמנכ"ל

אמנון מרחב: לא, אני אסביר לכם איך זה עובד באירופה

דוד ביטן: לא, לא, עד פה

דוד ביטן:  המנכ"ל, עם כל הכבוד לכולם, הנושא של אירופה וישראל, כשנוריד את המע"מ כמו באירופה, בישראל, על מוצרי מזון, אז אני אקבל את הטענה

אמנון מרחב: הלוואי שתצליחו בזה

דוד ביטן: אז אני אקבל את הטענה שלך

אמנון מרחב: אדוני היו"ר, אנחנו תומכים בך

אמנון מרחב:  משרד הכלכלה תומך

דוד ביטן: כשנוח לכם זה אירופה, כשנוח לכם זה לא אירופה

אמנון מרחב: למה לא? חלילה

אמנון מרחב:  אנחנו תומכים בזה

דוד ביטן: אז אתם תומכים

מטי צרפתי הרכבי: פירות וירקות שמיוצאים מישראל יודעים בדיוק איזה חקלאי

אמנון מרחב: נכון

אמנון מרחב:  אבל תעשו את זה וולונטרי

אמנון מרחב:  אם לחקלאי יש ערך, שישים וולונטרית

דוד ביטן: לא, לא, עם כל הכבוד, זו בעיה של משרד הכלכלה לדאוג לפקחים, ושל משרד האוצר

דוד ביטן:  אני לא נכנס לזה

דוד ביטן:  אנחנו בעד החוק הזה, בעד שקיפות

דוד ביטן:  בעד העדפה של תוצרת חקלאית

אמנון מרחב: אתם פשוט מטילים חסם אחר חסם, פעם אחר פעם

דוד ביטן: אין קשר בין חוק יבוא חופשי לבין החוק הזה, זה הכול

דוד ביטן:  הרצון ליצור קשר ולדחות את זה בשנתיים שלוש הוא לא מקובל

אמנון מרחב: זה יאפשר פה על יבוא גדול של תוצרת חקלאית

אמנון מרחב:  על 5% תוצרת חקלאית שמיובאת מה אתה בחשיפה הזאת?     

דוד ביטן: דחיתי את העניין כמעט בחצי שנה

דוד ביטן:  לא, לא, אני לא מתחיל עם זה

דוד ביטן:  אני חייב לסיים

דוד ביטן:  תקרא את החוק

דן אילוז: דוד, אני יכול להתייחס?     

דוד ביטן: לא, לא, עזוב את זה

דוד ביטן:  בוא, אני חייב לסיים

דוד ביטן:  לא נתחיל דיון חדש

דוד ביטן:  דנו בזה בשתי ישיבות, מה? אני לא מבין את זה

דוד ביטן:  כן?     

איתי עצמון: אוקיי

איתי עצמון:  אני קורא מתוך הנוסח המתוקן והמעודכן שהופץ אתמול:       

דוד ביטן: אל תסכימו

דוד ביטן:  עזבו אותי, אני לא מוכן ללחצים האלה, עזוב אותי

דוד ביטן:  נתנו חצי שנה, זה מספיק זמן

דוד ביטן:  זה הכול

דוד ביטן:  ואם אין לך פקחים, תדאג לפקחים

דוד ביטן:  מה זה הטענה הזאת שאין לי פקחים?     

אמנון מרחב: לא, כי זה חסר טעם

אמנון מרחב:  אתה לא תציף את השווקים

דוד ביטן: לא, זה לא חסר טעם

דוד ביטן:  אז אנחנו נדאג שיהיו פקחים ואתה תעשה את העבודה, זה הכול

אמנון מרחב: ואיך הוא יידע את ה- origen של הפרי? איך הוא יידע את זה? מאיפה בא, מה הוא ישאל את הכוסברה מאיפה באת? בחייאת דינאק

דוד ביטן: תן לו לקרוא, נו?      

מטי צרפתי הרכבי: כוסברה ארוזה

אמנון מרחב: לא, אני קונה כוסברה שהיא לא ארוזה

מטי צרפתי הרכבי: אבל הבנו שאתה הולך לחקלאי

דוד ביטן: אני לא מתחיל את הדיון מההתחלה

דוד ביטן:  היו שני דיונים פה, כל אחד שעתיים

דוד ביטן:  מה קרה לכם? כן, הלאה

איתי עצמון: אני מזכיר שבשר, לפי חוק הגנה על בריאות הציבור (מזון) זה חלקים ניתנים לאכילה של בהמות, עופות ובעלי חיים החיים במים, עם עצמות או בלעדיהן, ועם עור או בלעדיו

איתי עצמון:  שהגדרה של בשר טרי, שהיא כמובן שואבת גם את הבשר, הקראתי בדיון הקודם

דוד ביטן: בסדר, אני עוד פעם אומר, אין קשר בין חוק ייבוא חופשי שעוד לא הובא לכנסת, עוד לא הובא אלינו בכלל, לא עבר בממשלה, לבין הנושא הזה

דוד ביטן:  זה דבר ראשון

דוד ביטן:       דבר שני, גם הסופרים שיידעו, יש הסכמה כללית לבטל את הקידוד של כל מוצר, גם משרד הכלכלה, גם אנחנו רוצים את זה

דוד ביטן:  זה מעלה את המחיר לפחות ב-5% בסופרים

דוד ביטן:  אני לא יודע, עד שאני לא אדע שהביטול גם יבוא לידי ביטוי בהפחתת המחיר הוא לא יהיה

דוד ביטן:  אבל אנחנו, כשאנחנו נתקן

דוד ביטן:  אם נראה לאור הזמן, לאור הביצוע של החוק הזה שיש בעיות, יבוא החוק הזה של הביטול זה, נתייחס לזה

דוד ביטן:  אולי נעשה תיקון נוסף

דוד ביטן:  אבל קודם כל בואו נראה איך זה מתבצע

דוד ביטן:  זה הכול

דוד ביטן:  לבוא ולהפחיד אותנו

אמנון מרחב: לא, אני לא באתי להפחיד

אמנון מרחב:  אני לא בא להפחיד

דוד ביטן: לא מתחיל

דוד ביטן:  מספיק כבר עם זה

דוד ביטן:  טוב

דוד ביטן:  אני רוצה להצביע

דוד ביטן:  אוקיי? בבקשה, קדימה

אליהו ברוכי: חברים, אנחנו כבר באיחור לשר התיירות פה

דוד ביטן: טוב, מי בעד החוק?     

קריאה: אנחנו נגד הרוויזיה

דוד ביטן: רוויזיה עשינו והוספנו שלושה תיקונים

דוד ביטן:  עכשיו איך שהקראנו את התיקונים

דוד ביטן:  רק בשביל להכניס שני שינויים עשינו את הרוויזיה

דוד ביטן:       מי בעד התיקונים האלה? מי נגד?      

דוד ביטן: החוק עבר

דוד ביטן:      תודה רבה